Ritratt: muntaġġ / Facebook Simone Debattista  Ġużeppa Cortis, residenti f'San Vincenz De Paul, għalqet 100 sena. Ġużeppa twieldet f'Birkirkara fis-27 ta' Ottubru tal-1921. Meta żżewġet bdiet tgħix fin-Naxxar. Ilha 38 sena armla, kellha 10 ulied li minnhom tmienja għadhom ħajjin. Hija għandha 21 neputi. Ġużeppa hija n-nanna tal-preżentatriċi u attriċi Simone DeBattista. Ma' newsbook.com.mt Simone qalet li n-nanna tagħha għexet fis-sempliċita u batiet il-gwerra. "Fi żmien il-gwerra kienet diġà miżżewġa b'żewġ ulied," qaltilna Simone. Fuq il-paġna tagħha ta' Facebook Simone iddeskriviet lin-nanna Ġuża bħala "mara b'qalb tad-deheb, li bi tbatija u b'determinazzjoni, tellgħat familja kbira u sabiħa". Hija żiedet tgħid li n-Nanna Ġuża baqgħet l-istess – mara sabiħa, mimlija mħabba u għożża". Nawguraw lil Ġużeppa l-isbaħ xewqat f'għeluq sninha. Ġużeppa Cortis. Ritratt: Facebook – Simone DeBattista